SAWAD ควง MTC วิ่งสวนตลาด! โบรกฯชี้รับผลดีมาตรการรัฐช่วยเพิ่มคุณภาพหนี้
SAWAD ควง MTC วิ่งสวนตลาด! โบรกฯชี้รับผลดีมาตรการรัฐช่วยเพิ่มคุณภาพหนี้
SAWAD ควง MTC วิ่งสวนตลาด! โบรกฯชี้รับผลดีมาตรการรัฐช่วยเพิ่มคุณภาพหนี้
8 เม.ย. 2563

ผู้สื่อข่าวรายงานว่า ล่าสุด ณ เวลา 10.41 น. ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ล่าสุด ณ เวลา 43.75 บาท บวก 2 บาท หรือ 4.79% สูงสุดที่ 44.25 บาท ต่ำสุดที่ 40.75 บาท ด้วยมูลค่าซื้อขาย 488.32 ล้านบาท
ราคาหุ้น บริษัท เมืองไทย แคปปิตอล จำกัด (มหาชน) หรือ MTC อยู่ที่ 37 บาท บวก 1.75 บาท หรือ 4.96% สูงสุดที่ 37.75 บาท ต่ำสุดที่ 35 บาท ด้วยมูลค่าซื้อขาย 303.82 ล้านบาท ขณะที่ดัชนีตลาดหุ้นไทยโดยรวมลบ 1.18%
โดย บล.เคทีบี (ประเทศไทย) ระบุในบทวิเคราะห์ว่า จากกรณี ครม. เห็นชอบมาตรการเยียวยา COVID-19 รวม 1.9 ล้านล้านบาท มองเป็นบวกต่อกลุ่มธนาคารและไฟแนนซ์ Finance จาก 1) มาตรการวงเงินกู้ 6 แสนล้านบาท ผ่านการให้เงิน 5,000 บาท/เดือน เป็นระยะเวลา 6 เดือน ซึ่งคาดว่าคนที่จะได้รับผลประโยชน์จะเป็นกลุ่มที่ได้รับผลกระทบโดยตรงจากโควิด-19 และไม่อยู่ในประกันสังคม ส่งผลให้กลุ่มคนเหล่านี้มีเงินใช้จ่าย, มีความสามารถในการจ่ายชำระหนี้เพิ่มขึ้น และเป็น NPLs น้อยลง บวกต่อกลุ่ม Finance ที่มีสัดส่วนการปล่อยกู้ให้กลุ่มรากหญ้าที่สูง อย่าง MTC แนะนำ “ซื้อ” ประเมินราคาเป้าหมายที่ 52 บาท และ SAWAD แนะนำ “ถือ” ประเมินราคาเป้าหมายที่ 48 บาท
รวมทั้ง 2) มาตรการ Softloan วงเงิน 5 แสนล้านบาท เพื่อดูแลธุรกิจ โดยเฉพาะ SME โดยคาดว่าธนาคารพาณิชย์จะได้ประโยชน์จากสินเชื่อที่จะขยายตัวเพิ่มขึ้น จากเดิมที่คาดว่าจะทรงถึงหดตัว บวกต่อธนาคารพาณิชย์ที่มีสัดส่วนลูกหนี้ SME ที่สูง และธนาคารของรัฐ อย่าง KBANK แนะนำ “ถือ” ประเมินราคาเป้าหมายที่ 106 บาท, SCB แนะนำ “ถือ” ประเมินราคาเป้าหมายที่ 72 บาท และ KTB แนะนำ “ถือ” ประเมินราคาเป้าหมาย 13 บาท
อีกทั้ง 3) ลดเงินนำส่ง FIDF ลงเป็น 0.23% จากเดิม 0.46% ของฐานเงินฝาก เป็นระยะเวลา 2 ปี ซึ่งคาดว่าจะช่วยให้ธนาคารพาณิชย์มีทุนประมาณ 3.3 หมื่นล้านบาท/ปี และสามารถนำมาใช้ในการขยายสินเชื่อเพิ่มขึ้น ส่งผลบวกต่อกลุ่มธนาคารที่มีฐานเงินฝากที่สูง อย่าง BBL แนะนำ “ซื้อ” ประเมินราคาเป้าหมาย 140 บาท, KBANK, SCB และ KTB ทั้งนี้เรายังคงน้ำหนักการลงทุนกลุ่มธนาคาร “เท่ากับตลาด” และ Top-pick เป็น BBL ในขณะที่กลุ่ม Finance คงน้ำหนัการลงทุนเป็น “มากกว่าตลาด” และ Top-pick เป็น MTC